Առիթը պատեհ համարելով Սրբազան Հայրը մանրամասն բացատրեց Սատանայի հասկացողութեան մասին, դրա սխալ ըմբռնումին, որը պատճառ է դառնում շատ յաճախ վախ ու սարսափ յառաջացնելու պատանիների, երեխաների եւ նոյնիսկ մեծերի մօտ, կենտրոնանալով Եսայիի եւ Եզեկիէլի մարգարէութիւններում յիշւած պատկերների ինչպէս նաեւ՝ Յայտնութեան գրքում նկարագրւածի վրայ, նրա նախապէս որպէս քերովբէ ստեղծման եւ ապա հպարտութեան պատճառով անկման ու սատանայի վերածման, այսինքն՝ հակառակորդի, չարախօսի, զրպարտողի, ընդդիմացողի, ստախօսի, սպանողի եւ նրա աշխատանքին ու թիրախին՝ որը մարդս շարունակ մեղքի առաջնորդելով եւ իրեն ենթարկելով՝ մահւան դատապարտելն է։ Որի մասին նա ասաց, որ մեր զաւակները յստակ եւ ամբողջական պատկերացում պէտք է ունենան, որպէսզի իմանան թէ ի՛նչպէս են ապրելու իրենց կեանքը եւ ի՛նչ ուղղութեամբ դրսեւորելու են իրենց քայլերը։